open-index/open-wikipedia-markdown huggingface dataset:
ஜோஷ்னா சின்னப்பா

**ஜோஷ்னா சின்னப்பா** (ஆங்கிலம்: Joshna Chinappa) 1986 ஆம் ஆண்டு பிறந்தார். இவர் ஒரு இந்திய சுவர்ப்பந்து விளையாட்டு வீராங்கனை ஆவார்.

## வாழ்க்கைச் சுருக்கம்
தமிழ் நாடு, சென்னையில் செப்டம்பர் 15, 1986 ஆம் ஆண்டு அஞ்சன் சின்னப்பா, சுனிதா சின்னப்பா தம்பதியினருக்கு மகளாகப் பிறந்தார். இவரின் தந்தை முன்னால் சுவர்ப்பந்து வெற்றிவீரராவார், மேலும் தந்தை அஞ்சன் தமிழகத்தின் சார்பில் பல்வேறு போட்டிகளில் பங்கேற்றும் உள்ளார்.

ஜோஷ்னா சின்னப்பா 2003 ஆம் ஆண்டின் பிரிட்டனில் உள்ள செபீல்ட்டில் நடைபெற்ற பிரிட்டீஷ் சுவர்ப்பந்து  பட்டத்தை வென்ற முதல் இந்திய பெண் என்ற பெருமை இவருக்கு உண்டு. சென்னையிலுள்ள இந்திய சுவர்ப்பந்து கலைக் கழகத்தில் (முன்னாளில் இது ஐசிஎல் (ICL) அகாதமி என்ற பெயரில் இயங்கி வந்தது) பயிற்சிப் பெற்றவராவார், மே 2012 ஆம் ஆண்டு சென்னை திறந்தவெளி சுவர்ப்பந்து போட்டியின் இறுதிச் சுற்றில் ஜோஷ்னா சின்னப்பா 9-11, 11-4, 11-8, 12-10 என்ற புள்ளிக் கணக்கில் பிரிட்டனின் சாரா ஜானி பெர்ரியை வீழ்த்தினார். மேலும் ஜோஷ்னா தற்போது உலக தரவரிசையில் 25 வது இடத்தில் உள்ளார்.

ஜோஷ்னா சின்னப்பா மிட்டால் வெற்றிவீரர் அறக்கட்டளையின்  நாற்பது கோடித் திட்டத்தின் முதல் பயனாளி ஆவார்.

## தலைப்புகள்
*என் எஸ் சி தொடர் எண். ஆறு (சுற்று 12) 2009 - வெற்றியாளர்
*பிரிட்டிசு இளநிலை திறந்த சுற்று, வெற்றியாளர் - (2005)
*2005ஆம் ஆண்டு ஆசிய இளநிலை வெற்றியாளர்.
*உலக இளநிலை, பெல்ஜியம், 2005 - இரண்டாம் இடம்
*பிரித்தானிய திறந்த சுற்று இளநிலை, 2004 - இரண்டம் இடம்.
*தெற்கு ஆசியா விளையாட்டுகள், பாக்கித்தான், 2004 - தங்கப் பதக்கம்
*ஆங்காங் நிகழ்ச்சி, 2004 - இரண்டாம் இடம்
*ஆசியப் போட்டி வகையகம், 2004 - வெண்கலம்
*மலேசிய இளநிலை, 2004 - வெற்றியாளர்
*இந்திய தேசிய இளநிலை, 2004 - வெற்றியாளர்
*இந்திய தேசிய முதுநிலை. - (2004) - வெற்றியாளர்

## தங்கப் பதக்கம்
2014ஆம் ஆண்டு நடந்த இங்கிலாந்தில் கிளாஸ்கோ நகரில் நடந்த காமன் வெல்த் போட்டியில் தங்கப்பதக்கம் வென்றார்..

## ஆதாரம்


## வெளியிணைப்பு
* ஜோஷ்னா சின்னப்பாவின் அதிகாரபூர்வ வலைத்தளம்
* Profile at Squashinfo.com - ஆங்கிலம்
* ஜோஷ்னா சின்னப்பாவைப் பற்றிய - இணையச் சேவை வழங்கியில் சுவர்ப்பந்து தளத்தில் கட்டுரைகள் - ஆங்கிலம்
*ஜோஷ்னா வாழ்க்கை - தினமணி

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்திய சுவர்ப்பந்து விளையாட்டு வீரர்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:தமிழ் விளையாட்டு வீரர்கள்
மணிப் பிரவாளப் பரம்பரை

நாலாயிர திவ்வியப் பிரபந்தங்களுக்கு வியாக்கியானங்கள் எழுதிய உரையாசிரியர்களைப்போல, ஏனைய தமிழ் இலக்கியங்கள் பலவற்றிற்கும் சிலர் உரை கண்டனர். வியாக்கியான உரையாசிரியர்களைப் போலவே, வடமொழிச் சொற்களையும், பேச்சு மொழியையும் கையாண்டு, சொற்பொழிவு செய்யும் முறையில் உரைகளை இயற்றினர். அவ்வுரைகளில கொச்சை
மொழிகளும், நாட்டுக்கதைகளும் பழமொழியும், மரபுத்தொடரும் மிகுதியாக இடம் பெறுகின்றன.

## பரம்பரையினர்
*திருக்கோவையாருக்கு உரைகண்ட பழைய உரையாசிரியர்
* நீலகேசிக்கு உரை வடித்த சமய திவாகரவாமன முனிவர்
* திருக்குறளுக்கு உரை எழுதிய பரிதி
* புறப்பொருள் வெண்பாமாலை உரையாசிரியர்
* மூவருலாவின் பழைய உரையாசிரியர்
* தக்கயாகப் பரணி உரையாசிரியர் ஆகியவர்கள் இப்பரம்பரையைச் சேர்ந்தவர்கள் என்பது குறிப்பிடத்தக்கன ஆகும்.

## சிறப்புகள்
இப்பரம்பரை உரையாசிரியர்கள் வாழ்ந்த காலத்து மக்களின் பேச்சு மொழி, பழக்கவழக்கம், சமுதாய நிலை, நாட்டின் போக்கு ஆகியவற்றை அவ்வுரைகள் மிகத்தெளிவாக எதிரொலிக்கின்றன. பேசுவதுபோலவே எழுதும் உரைநடையிலும் ஒருவகை இன்பமும், எழிலும், உயிரோட்டமும் இருப்பதைக் காணமுடிகிறது.

பகுப்பு:தமிழ் உரையாசிரியர்கள்
ஹிமேஷ் ரேஷாமியா

**ஹிமேஷ் ரேஷாமியா** (Himesh Reshammiya) இந்தியத் திரைப்பட நடிகர், பாடகர், இசையமைப்பாளர், பாடலாசிரியர், திரைக்கதை எழுத்தாளர் எனப் பல தளங்களில் இயங்கி வருபவர். இவர் அண்மையில் 2013 ஆம் ஆண்டில் த எட்ச்சு என்ற இசைக்கோவையை வெளியிட்டார். கில்லாடி 786 திரைப்படத்தின் பாடல்களுக்கு இசையமைத்துள்ளார்.

## விருதுகள்
இவர் சிறந்த ஆண் பாடகருக்கான பிலிம்பேர் விருது வழங்கப்பட்டுள்ளது. 
## வெளி இணைப்புகள்
*http://www.imdb.com/name/nm0720252/

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:இந்தியத் திரைப்படப் பாடகர்கள்
பகுப்பு:பாவ்நகர் மாவட்ட நபர்கள்
குமார் சானு

**குமார் சானு** பிரபலமான இந்தித் திரைப்படப் பின்னணிப் பாடகர்களுள் ஒருவர்
. இவர் பத்மஸ்ரீ (2009), பிலிம்பேர் உள்ளிட்ட விருதுகளைப் பெற்றுள்ளார். கில்லாடி, குச் குச் ஹோத்தா ஹய் உள்ளிட்ட திரைப்படங்களில் பாடியுள்ளார்.

## சான்றுகள்

பகுப்பு:வாழும் மக்கள்
பகுப்பு:வங்காளத் திரைப்பட இசையமைப்பாளர்கள்
பகுப்பு:1957 பிறப்புகள்
பகுப்பு:இந்தியத் திரைப்படப் பாடகர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்தித் திரைப்படப் பின்னணிப் பாடகர்கள்
வொயேஜர் 2

வொயேஜர் 2 (Voyager 2) என்பது ஐக்கிய அமெரிக்காவின் நாசா விண்வெளி ஆய்வு மையத்தினால் 1977 ஆம் ஆண்டு ஆகத்து 20 ஆம் நாள் சூரியக் குடும்பம் மற்றும் விண்மீன்களிடை ஊடகம் ஆகியவற்றை ஆராய்வதற்காக ஏவப்பட்ட ஓர் ஆளில்லா விண்ணாய்வி ஆகும். 722 கிலோகிராம் எடையுள்ள இந்த விண்கலம் வொயேஜர் 1 ஏவப்படுவதற்கு முன்னதாக ஏவப்பட்ட போதிலும் வொயேஜர் 1 வேகமாகப் பயணித்ததால் முந்திவிட்டது. இன்று வரை  அதாவது  வரை இது விண்வெளியில் பூர்த்தி செய்துள்ளது.

## மேற்கோள்கள்

பகுப்பு:வொயேஜர் திட்டம்
சரிகை

வேட்டி, புடவை முதலிய ஆடைநூலுடன் நெய்யப்படும்  பொன், வெள்ளி இழைகள், **சரிகை** என்றழைக்கப்படுகிறது. 
பொன், வெள்ளி முதலிய மாழைகளை மெல்லிய கம்பிபோல இழைத்துச் சரிகை தயாரிக்கிறார்கள்.
சரிகை இழைகள் மிகவும் மெல்லியனவாக இருக்கும்.

வலது|thumb|250x250px|பட்டுச் சேலை முந்தானையில் கட்டப்படும் சரிகையினாலான குஞ்சலம்.

## சரிகை நெசவு
வெகுகாலத்திற்கு முன்பே சரிகை நெசவுத்தொழில் முதன்மைப் பெற்று வந்திருக்கிறது.
கலைநுட்பம் வாய்ந்த பழமையான தொழில்களில் இதுவும் ஒன்றாகும். உயர்ந்த இரகப்பட்டுத்துணிகளின்
தலைப்பில் பொன் சரிகை இழைகளை இணைத்து நெய்யும் வழக்கம் இந்தியாவில் வழங்கி வந்துள்ளது.
சரிகை இழைகளைக் கொண்டு தனிப்பட்டப் பொன்னாடையோ, வெள்ளி ஆடையோ நெய்து விடலாம்.
ஆனால் சரிகையை நூல், பட்டுப்போன்ற வேற்றிழைகளுடன் சேர்த்து நெய்யும் முறையே சிறந்ததாகத் தெரிகிறது.
பொன், வெள்ளிச் சரிகைகளைப் பட்டோடு கலந்து நெய்யும் கலை இந்தியாவில் பழங்காலத்திலிருந்தே சிறப்புற்று இருந்து வந்திருக்கிறது.
* கிரேக்கப் பயணியும், புவியியலாளருமான மெகசுதனிசு (கிமு 350 - கிமு 290) குறிப்பிடுகிறார்.  இந்திய அரசர்களின் உடைகளில் இருந்த, இச்சரிகை வேலைபாடுகளைப் பற்றி விவரித்துள்ளார்.
*மொகலாய அரசர்கள் தங்கள் உடைகளில் இச்சரிகைகளுடன், முத்துக்களையும்,இரத்தினங்களையும் இணைத்து நெய்ய, திறமை மிக்க நெசவாளர்களை நியமித்திருந்தனர்.
*இந்தியாவில் பல நிறங்களும், கலை வேலைபாடுகளும் மிக்க உடைகளைத் தயாரிக்கும் நெசவுத்தொழில் பரம்பரை, பரம்பரையாகப் பேணப்பட்டு வந்துள்ளது.
*வட இந்தியாவில் காசி, அகமதாபாத், சூரத், மும்பை, ஔரங்காபாத் போன்ற நகரங்கள் புகழ் பெற்றுவிளங்கின.
*தென் இந்தியாவில் தஞ்சாவூர், காஞ்சிபுரம், ஆரணி, , மைசூர் போன்ற நகரங்கள் முக்கியத்துவம் வாய்ந்தவையாகும்.
*ஒவ்வொரு ஊரிலும், பரம்பரை நெசவுமுறைகள் பேணப்பட்டு, அவை ஒவ்வொன்றும் ஒவ்வொரு முறையில் சிறந்து, தனித்துவம் பெற்று விளங்குகின்றன.

## சரிகை நெசவு முறைகள்
#முழுவதும் பொன் அல்லது வெள்ளி இழைகளால் நெய்தல்
#முந்தானையை பொன் அல்லது வெள்ளி இழைகளாலும், பிற பகுதிகளை பட்டு நூலாலும் நெய்தல்
# ஒரு முழுமையாத் துணியை முழுமையாகப் பட்டு நூலாலும், ஆங்காங்கே பொன், வெள்ளியாலும் கலைநயத்துடன் நெய்தல்
#வெள்ளி இழைகளுக்கு பொன் முலாம் பூசி நெய்தல்
## சரிகையின் தரம்
பட்டுச் சேலைகளில் பயன்படுத்தப்படும் சுத்தமான ஜரிகையின் தரமானது, 245 கிராம் ஜரிகை ஒரு மார்க் என அழைக்கப்படுகிறது. இதில் 191 கிராம் வெள்ளி (78 சதவீதம்), 51.55 கிராம் பட்டு(21 சதவீதம்), 2.45 கிராம் தங்கம் (1 சதவீதம்) இருக்கும்.

## சரிகையின் அளவு
உடல் முழுவதும் சரிகை வேலைபாடுகள் உள்ள ஒரு பட்டுப்புடவையை நெசவு செய்ய சுமார் 390 லிருந்து 450 கிராம் வரை சரிகைகள் பயன்படுத்தப்படுகிறது.

பகுப்பு:நெசவு
## குறிப்புகள்
வாசுகி

**வாசுகி** என்ற தலைப்பில் உள்ள கட்டுரைகள்:

*வாசுகி - இந்து தொன்மவியலின் படி தேவலோகத்தில் வாழ்கின்ற பாம்பு
*வாசுகி - பண்டைய இந்தியப் புலவர் வள்ளுவரின் மனைவி
பிரம்ம வைவர்த்த புராணம்

**பிரம்ம வைவர்த்த புராணம்** (தேவநாகரி: ब्रह्मा वैवर्त पुराण) என்பது பதினெண் புராணங்களில் பத்தாவது புராணமாகும். இந்த புராணம் பதினெட்டாயிரம் (18,000) ஸ்லோகங்களை உள்ளடக்கியது. இப்புராணம் பிரம்ம காண்டம், பிரகிருதி காண்டம், கணேச காண்டம், கிருஷ்ண காண்டம் என்று நான்கு காண்டங்களைக் கொண்டதாகும்.

## பெயர்க் காரணம்

வைவர்த்தம் என்ற சமஸ்கிருத சொல்லிற்கு பரிணாம வளர்ச்சி என்று பொருள். எனவே பிரம்மனின் பரிணாம வளர்ச்சியை விவரிக்கின்ற புராணமான இது *பிரம்ம வைவர்த்த புராணம்* என்று அழைக்கப்படுகிறது.

## கணேச காண்டம்
இக் காண்டத்தில் விநாயகரின் வரலாறும், பெருமைகளும் கூறப்படுகின்றன. பார்வதி கிருஷ்ண விருதம் இருந்து கிருஷ்ணனையே குழந்தையாக பெற்றார். அக் குழந்தை பிறந்த நாளில் கைலாசத்தில் பெரும் விழா நடந்தது. அதற்கு முனிவர்கள், தேவர்கள், யட்சர்கள் என அனைவரும் வந்தனர். அவர்களில் சூரியனின் குமாரனான சனியும் வந்தார். ஆனால் குழந்தையை காணாமல் இருந்தார். அதைக் கண்ட பார்வதி சனிபகவானை குழந்தையை காணும் படி கூறினார்.

சனியின் பார்வையால் குழந்தையின் தலை விழுந்தது. அதன் பிறகு கிருஷ்ணன் கருடனாக மாறி பூமியை வலம் வந்தார். அப்போது ஓர் ஆற்றங்கரையில் ஐராவதம் உறங்குவதை கண்டு அதன் தலையை சக்ராயுதத்தினால் கொய்தார். அதன் தலையை கைலாயத்தில் இருந்த தலையில்லா குழந்தையுடன் இணைத்தார்.

கஜானனன் , லம்போதரன் , ஏகதந்தன், விக்கினஹரன்  என விநாயகரின் பல பெயர்களுக்கான காரணங்களை இப்புராணம் விளக்குகிறது இதனால்.

## மேற்கோள்கள்


பகுப்பு:பதினெண் புராணங்கள்
நவ நாகங்கள்

இந்து தொன்மவியல் அடிப்படையில் ஒன்பது நாகங்கள் **நவநாகங்கள்** என அழைக்கப்பெருகின்றன. இவர்கள் பாற்கடலை கடையும் பொழுது தோன்றியவர்கள் என்றும், காசியபர் - கத்துரு தம்பதிகளுக்கு பிறந்தவர்கள் என்றும் புராணங்கள் கூறுகின்றன.

## நாகங்கள்

காசியபர் முனிவரின் தர்மபத்தினிகளில் ஒருவளான கத்துருவிற்கு நூற்றியைம்பது நாகங்கள் பிறந்தன. இவைகளில் முதலாவதாக பிறந்த ஒன்பது நாகங்கள், நவ நாகங்கள் என்று அழைக்கப்பெறுகின்றன. 

சில சில மாற்றங்களுடன் இந்த நாகங்களின் பட்டியலில் காணக்கிடைக்கின்றது. இவர்களில் ஆயிரம் நாவுடைய ஆதிசேஷன் தலைப்பிள்ளையாக கருதப்படுகிறார்.

# வாசுகி
# ஆதிசேஷன்
# கார்க்கோடகன்
# அனந்தன்
# குளிகன்
# தட்சகன்
# சங்கபாலன்
# பதுமன் (நவ நாகங்கள்)
# மகாபதுமன்

அல்லது

# ஆதிசேஷன்
# வாசுகி
# பத்மன்
# மகாபத்மன்
# தட்சகன்
# கார்க்கோடகன்
# திருதராஷ்டிரன் (நவ நாகங்கள்)
# சங்கன்
# சங்கபாலன்
# சேஷன்
# வாசுகி
# சங்கன் 
# சுவேகன்
# கம்பளன்
# அசுவதரன் 
# ஏலாபுத்திரன்
# தனஞ்சயன் (நவ நாகங்கள்) 

### வாசுகி

ஆதிசேசன் திருமாலை சரணடைய, வாசுகி பாம்பானது சிவனை நோக்கி தவமிருந்தது. வாசுகியின் தவத்தில் மகிழ்ந்த சிவபெருமான் வாசுகி வேண்டியவாறு, தன்னுடைய கழுத்தில் நாகாபரணமாக இருக்க வரமளித்தார்.

### ஆதிசேஷன்

ஆயிரம் தலைகளை உடையதான இந்த ஆதிசேஷன் நாராயணனுக்கு மிகவும் உற்றவனாக, திருமாலின் ஒவ்வொரு திரு அவதாரத்திலும், அவருக்குத் துணையாக, இணையானதொரு பாத்திரமேற்று வந்தவர். உதாரணமாக, திருமால் இராமபிரானாக அவதரித்தவேளை, அவருக்குத் தம்பியாக, இலக்குவனாக உருவெடுத்தவர் ஆதிசேஷனே. இதன் காரணமாகவே, இலக்குவனார், தனது தமையன் இராமபிரானுக்கு நேரெதிராக, வேகம் மிகக் கொண்டவராகவும், முன்கோபம் மிகுந்தவராகவும் காணப்பட்டார் என்பர்.

## ஆதாரங்கள்


பகுப்பு:இந்து தொன்மவியல்
பகுப்பு:இந்துக்களின் பாம்பு வழிபாடுகள்
பகுப்பு:நம்பிக்கைகள்
பகுப்பு:இந்து சமய நம்பிக்கைகள்
கார்க்கோடகன்

இந்து தொன்மவியலின் படி **கார்க்கோடகன்** என்பது நாக லோகத்தில் வாழ்கின்ற பாம்பாகும். காசியபர்-கத்ரு தம்பதியருக்குப் பிறந்தவர்.

## சிவ வழிபாடு
கார்க்கோடகன் தன்னுடைய உயிரைக் காப்பாற்ற ஈசனை நோக்கி தவமிருந்த இடம் காமரசவல்லி என்பதாகும். இவ்விடத்தில் உள்ள சுந்தரேஸ்வரை கார்க்கோடகன் வழிபட்டமையினால், சுந்தரேஸ்வரர் கார்க்கோடேஸ்வரர் என அறியப்படுகிறார். 

## நளன் காப்பாற்றுதல்
கார்க்கோடகன் நெருப்பில் மாட்டிக்கொண்டிருக்கும் போது, நளன் அவரை காப்பாற்றினார். அதற்காக நளனுக்கு கார்க்கோடகன் உருவம் மாற்றம் அடையும் வரத்தினை தந்தார்.

## காண்க
* ஆதிஷேசன்
* சிவ அடையாளங்கள்

## ஆதாரம்


பகுப்பு:இந்து புராணகால உயிரினங்கள்
பகுப்பு:நவ நாகங்கள்
மாண்டூக்கிய உபநிடதம்

**மாண்டூக்ய உபநிடதம்** 108 உபநிடதங்களுள் ஒன்று.  ”மாண்டூகம்” என்பதற்கு சமற்கிருத மொழியில் தவளை என்று பொருள். இந்த உபநிடதம் சொல்ல வந்த பொருளை நேரடியாக சொல்லாமல், தவளை போல இங்கும் அங்கும் தாவித் தாவி செல்வது போன்று சொல்வதால், இதற்கு மாண்டூக்ய உபநிடதம் என்று பெயர் பெற்றது.

ஆதிசங்கரரின் குருவான கோவிந்த பகவத்பாதர் என்பாரின் குருவான கௌடபாதர் இந்த உபநிடதத்திற்கு 215 செய்யுட்களில்  மாண்டூக்ய காரிகை எனும் விளக்க உரை எழுதியுள்ளார். இந்த உபநிடதத்திற்கு ஆதிசங்கரர் மற்றும் மத்வர்  உரை எழுதியுள்ளனர். இந்த உபநிடதம் 12 மந்திரங்களைக் கொண்டது. இது அதர்வண வேதத்தில் அமைந்துள்ளது. அதர்வண வேதத்தின் சாந்தி மந்திரமே இந்த உபநிடத்திற்கும் சாந்தி மந்திரமாக உள்ளது.

## உபநிடதத்தின் சாந்தி மந்திர விளக்கம்
வணக்கத்திற்குரிய தேவர்களே, நாங்கள் செவிகளால் நல்லதை கேட்போமாக. கண்களால் நல்லதை பார்ப்போமாக. உறுதியான உடல் உறுப்புக்களுடன் வேதங்களால் உங்களை நாங்கள் புகழ்ந்து கொண்டு எங்களுக்கு எவ்வளவு வாழ்நாள் இறைவனால் வழங்கப்பட்டுள்ளதோ அவ்வளவு காலம் வரை அதை அனுபவிப்போமாக. இந்திரதேவர், சூரியதேவர், கருடதேவர் எங்களுக்கு நன்மையை அருளட்டும். பேரறிவுடைய தேவகுரு பிரகசுபதி எங்களுக்கு நன்மையை வழங்கட்டும். ஓம் சாந்தி சாந்தி சாந்தி.

## மையக்கருத்து
”ஓம்” என்ற எழுத்து நான்கு பகுதிகளாக பிரிக்கப்பட்டு, அதில் ஒலி வடிவாக மூன்று பகுதிகளும், ஒலி அற்றதாக ஒரு பகுதியும் உள்ளது. ஒலி வடிவான மூன்று பகுதிகள் முறையே *அ* காரம், *உ* காரம், *ம* காரம் அதாவது அ, உ, ம, என்ற மூன்ரெழுத்தின் வடிவே ”ஓம்”. ஒலியற்ற நான்காவது நிலையே ”துரீயம்” எனப்படும் பரம்பொருள். ஆத்மாவே பிரம்மம். இந்த ஆத்மா நான்கு நிலைகளாக பிரிக்கப்படுகிறது. ஆத்மா சட உடலுடன் சம்பந்தம் வைக்கும் போது அதை ”விஸ்வன்” என்ற பெயருடன் விழிப்பு நிலையில் உள்ளது. இது முதல் நிலை. அதே ஆத்மாவானது சூக்கும உடலுடன் சம்பந்தம் வைக்கும் போது அதை ”தைசசன்” என்ற பெயருடன் கனவு நிலையை அடைகிறது. இது ஆத்மாவின் இரண்டாம் பகுதியாகும். அதே ஆத்மா காரண உடலுடன் சம்பந்தம் வைக்கும் போது அதை ”பிராக்ஞன்” என்ற பெயருடன் அறியாமையையும் ஆனந்தத்தை மட்டுமே அனுபவிக்கிறது. இது மூன்றாம் நிலை. ஆத்மாவின் நான்காம் நிலையின் பெயர் ”துரீயம்” எனப்படும். துரீயம் எனில் நான்காவது என்பர். இந்த துரீயம் அறிவு வடிவமானது. எந்த உடலுடனும் சம்பந்தப்படாதது. ஓங்காரத்தின் ஒலி அற்ற நிலையே ”துரீயம்”.  ஆத்மவின் மற்ற மூன்று அம்சங்களான விச்வன், தைசசன், பிராக்ஞன் நிலையற்றதாக உள்ளது. ஆனால் ஆத்மாவின் துரீய அம்சம் நிலையானது.

## மேற்கோள்கள்

* / மாண்டூக்ய உபநிஷதம் தமிழில்

## துணை நூல்கள்
* http://www.swami-krishnananda.org/mand/Mandukya_Upanishad.pdf

## வெளி இணைப்புகள்
* தமிழில் மாண்டூக்ய உபநிஷதம் படிக்க
* மாண்டூக்ய உபநிடதத்தை கேட்க 
*  Mandukya Upanishad 

பகுப்பு:உபநிடதங்கள்

பகுப்பு:சமசுகிருத நூல்கள்
பொட்டலம்

**பொட்டலம்**(ஆங்கிலம்:Sachet) என்பது ஒரு நெகிழி, டின்(Tin) தகடு போன்றவற்றால் ஆன பயன்படுத்திவிட்டு தூக்கி எறியக்கூடிய ஒரு சிறு பை அல்லது பொதி ஆகும்.  இது பெரும்பாலும் ஒருமுறை மட்டும் பயன்படுத்தும் அளவிற்கான, *அதிகம் விற்பனையாகும் நுகர்வோர் பொருட்களான(FMCG)* சிகைகழுவி(Shampoo), ஊறுகாய், பழப்பாகு, சவக்காரத்தூள், எண்ணெய், பற்பசைகள் போன்றவற்றை அடைத்து விற்கப் பயன்படுத்தப்படுகிறது.  பெரும்பாலும் இப்பொட்டலங்கள் ஏதேனும் ஒரு முனையில் அல்லது பகுதியில் கிழித்துவிட்டு பின்னர் உள்ளிருக்கும் பொருளை பிதுக்கி எடுத்து பயன்படுத்தும்படி வடிவமைக்கப்பட்டிருக்கும்.

## வரலாறு மற்றும் பயன்பாடு
1983-ம் ஆண்டு தமிழ்நாட்டு நிறுவனமான கெவின் கேரால்(Cavin kare) முதன் முதலில் இவ்வகையான பொட்டலங்கள் அந்நிறுவனத்தின் சிகைகழுவி தயாரிப்பினை விற்பதற்காக அறிமுகப்படுத்தப்பட்டது. தற்போது உலகின் முன்னணி வணிக தயாரிப்பு நிறுவனங்களான புராக்டர் & கேம்பல், ஹிந்துஸ்தான் யுனிலிவர், ஐடிசி போன்றவையும் கூட இந்த முறையை பயன்படுத்தி தங்கள் வணிகப்பொருட்களை விற்கின்றன.

## மேற்கோள்கள்

பகுப்பு:சுகாதாரம்
கக்கலை தாவரவியற் பூங்கா

**[[கக்கலை]] தாவரவியற் பூங்கா** என்பது இலங்கையிலுள்ள மூன்று தாவரவியற் பூங்காக்களில் ஒன்றாகும். பேரதேனிய தாவரவியற் பூங்கா மற்றும் கெனரத்கொடை தாவரவியல் பூங்கா என்பன மற்றைய இரு தாவரவியற் பூங்காக்கள் ஆகும். கக்கலை தாவரவியற் பூங்கா இலங்கையிலுள்ள இரண்டாவது பெரிய பூங்காவாகும். இப்பூங்கா கக்கலை வரையறுக்கப்பட்ட இயற்கை ஒதுக்கி வைக்கப்பட்ட இடத்தில் அமைந்துள்ளது.

## உசாத்துணை

பகுப்பு:இலங்கையின் சுற்றுலாத் தலங்கள்
அனுஷ்தானா

**அனுஷ்தானா** என்பது 2012 இல் வெளிவந்த மலேசியத் தமிழ்த் திரைப்படம் ஆகும். பரபரப்பு வகையைச் சேர்ந்த இத் திரைப்படத்தை சந்தோசு கேசவன் இயக்கினார். இப்படத்துக்கு ஜெய் இசையமைத்துள்ளார். இப் படத்தின் கதாநாயகியாக ஹானியும் கதாநாயகனாக ஆனந்தும் நடத்துள்ளார்கள்.

## மேற்கோள்கள்


பகுப்பு:மலேசியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
பகுப்பு:பரபரப்புத் தமிழ்த் திரைப்படங்கள்
இக்கடுவை

**இக்கடுவை** (*Hikkaduwa*, **ஹிக்கடுவை**) இலங்கையின் தென் கடற்கரையில் அமைந்துள்ள ஒரு சிறிய நகரமாகும். இது தென் மாகாணத்தில், காலியிலிருந்து கிட்டத்தட்ட 17 கி.மீ தொலைவில் அமைந்துள்ளது. இந்நகரம் கடற்கரை, கடல் அலை மேல் சறுக்கி விளையாடுதல் மற்றும் பவளப் பாறைகள் ஆகியவற்றுக்கு சிறப்புப் பெற்றது. இலங்கைக்கு அதிக சுற்றுலா வருவாய் பெற்றுத்தரும் முக்கிய இடமாகவும் இது திகழ்கிறது.


File:Hikkaduwa1.jpg|இக்கடுவை கடற்கரையில் மீன்பிடிப்படகுகள்.
File:Hikkaduwa2.jpg|இக்கடுவை கடற்கரையில் சூரியஸ்தமம்.


## உசாத்துணை

பகுப்பு:காலி மாவட்டத்தில் உள்ள ஊர்களும், நகரங்களும்
பகுப்பு:இலங்கையின் சுற்றுலாத் தலங்கள்
பகுப்பு:காலி மாவட்டம்
ஐக்கிய பாரம்பரிய பூமிபுத்ரா கட்சி

**ஐக்கிய பாரம்பரிய பூமிபுத்ரா கட்சி** (, ) என்பது மலேசியாவில் ஒரு வலதுசாரி அரசியல் கட்சியாகும். சரவாக் மாநிலத்தில் பெரிய கட்சியாகவும், ஆளும் பாரிசான் நேசனல் கூட்டணியின் உறுப்புக் கட்சிகளில் மிக முக்கியமான கட்சியாகவும் விளங்கி வருகிறது. இந்தக் கட்சியை பி.பி.பி. கட்சி என்று சுருக்கமாக அழைப்பார்கள்.

பூமிபுத்ரா என்றால் மண்ணின் மைந்தர் என்று பொருள்படும். ஐக்கிய பாரம்பரிய பூமிபுத்ரா கட்சியில் உள்ளவர்கள் பெரும்பாலும் சரவாக் மாநிலத்தைச் சேர்ந்த பூமிபுத்ராக்கள் ஆவர். மலேசிய அரசியலமைப்பின் 161வது விதியின்படி சரவாக்கைச் சேர்ந்த 21 பூர்வீக இனங்களைச் சார்ந்த மக்கள், பூமிபுத்ரா தகுதியைப் பெறுகின்றனர். அவர்களில் இபான், பிடாயூ, டாயாக் சரவாக் மலாய்க்காரர்களும் அடங்குவர்.

பி.பி.பி. கட்சியின் முதல் தலைவராக துன் ஜுகா என்பவர் நியமிக்கப்பட்டார். இவர் சரவாக் மாநிலத்தின் உள்துறை அமைச்சராகவும் பதவி வகித்தவர். 1981-இல் அவர் காலமான பிறகு, அப்துல் தாயிப் முகமட் என்பவர் அக்கட்சியின் தலைமைப் பதவியை ஏற்றார். இவர் இன்று வரையில் அக்கட்சியின் தலைவராகவும், சரவாக் மாநிலத்தின் முதலமைச்சராகவும் பதவி வகித்து வருகிறார். ஆளும் பாரிசான் நேசனல் கூட்டணியின் மிக வலுவான உறுப்புக் கட்சிகளில், பி.பி.பி. கட்சி மிக முக்கியமான கட்சியாக விளங்கி வருகிறது.

## வரலாறு
சரவாக் மாநிலத்தின் மூன்று கட்சிகள் ஒன்றிணைந்து இந்த *ஐக்கிய பாரம்பரிய பூமிபுத்ரா கட்சி*யை உருவாக்கின. **சரவாக் நெகாரா கட்சி** (, **சரவாக் அசல் மக்கள் முன்னணி** (, **சரவாக் பாரம்பரிய மைந்தர் கட்சி** ( ஆகிய மூன்று கட்சிகளே அவையாகும்.

இதில் *சரவாக் நெகாரா கட்சி* எனும் *பானாஸ் கட்சி*, மாநிலம் சுதந்திரம் பெறுவதற்கு முன்னாலேயே தோற்றுவிக்கப்பட்டது. சரவாக்கில் இரண்டாவதாக பெரிய கட்சியாகக் கருதப்பட்டது. இந்தக் கட்சி தோற்றுவிக்கப்படுவதற்கு முன்னர் **சரவாக் ஐக்கிய மக்கள் கட்சி**தான் (முதன்முதலில் தோற்றுவிக்கப்பட்ட பெரிய கட்சியாக விளங்கியது.

*சரவாக் பாரம்பரிய மைந்தர் கட்சி*, 1962-ஆம் ஆண்டு ஆகஸ்டு மாதம் தோற்றம் கண்டது. பாத்தாங் ராஜாங் பகுதியில் வாழ்ந்த இபான் மக்களின் நலன்களைப் பேணிக் காப்பதற்காக இந்தக் கட்சி உருவானது.  

## சான்றுகள்
* Chin, James. 2003: The Melanau-Malay Schism Erupts Again: Sarawak at the Polls. In: *New Politics in Malaysia*. Lok Kok Wah / Johan Saravanamuttu, Singapore: Institute of South East Asian Studies (), pp.&nbsp;213–227

* James Chin.  “The More Things Change, The More They Remain The Same”, in Chin Kin Wah & D. Singh (eds.) South East Asian Affairs 2004 (Singapore: Institute of South East Asian Studies, 2004)

* James Chin.  “Autonomy: Politics in Sarawak” in Bridget Welsh (ed) Reflections: The Mahathir Years,  (Washington DC: Johns Hopkins University Press, 2004) () pp.&nbsp;240–251

## வெளி இணைப்புகள்
* PBB website 
* Youth PBB website 
* Wanita PBB website 

## மேற்கோள்கள்

பகுப்பு:மலேசிய அரசியல் கட்சிகள்
பகுப்பு:வலதுசாரி அரசியல்
பகுப்பு:1973இல் நிறுவப்பட்ட அரசியல் கட்சிகள்
பகுப்பு:சரவாக்கில் அரசியல்
அசுபெர்கர் கூட்டறிகுறி

**அசுபெர்கர் கூட்டறிகுறி** (*Asperger syndrome*,  **AS**), அல்லது  **அசுபெர்கரின் கூட்டறிகுறி** (*Asperger's syndrome*) அல்லது **அசுபெர்கர் குறைபாடு** (*Asperger disorder*, **AD**), என்பது ஓர் மதியிறுக்கத் தொகுதி குறைபாடு (ASD) ஆகும். இக்குறைபாடு உள்ளோர் மற்றவர்களை புரிந்து கொள்வதிலும் மற்றவர்களுடன் பேசுவதிலும் எதிர்வினையாற்றுவதிலும் துன்பமுறுவர். கூடவே மட்டுப்படுத்தப்பட்ட அல்லது மீண்டும் மீண்டும் செய்கைகளை மேற்கொள்வர்;  தங்கள் செயல்களில்  ஆழ்ந்த ஈடுபாட்டுடன் இருப்பர். இத்தகையோருக்கு, ஒற்றுநோக்குங்கால், மொழி வளர்ச்சியும் அறிவு வளர்ச்சியும்  இயல்நிலையில் உள்ளதே இதனை மற்ற மதியிறுக்கக் குறைபாடுகளிலிருந்து  வேறுபடுத்துகிறது.  இருப்பினும் பெரும்பாலோர் மதிப்பிழக்கும் தோற்றம் கொண்டவர்களாகவும்  வழமையில்லாத மொழிப் பயன்பாட்டைக் கொண்டவர்களாகவும் காணப்படுகின்றனர். இது ஓர் வளர்ச்சிக் குறைபாடே அன்றி நோயல்ல. இக்குறைபாடு உள்ளவர்களால் பின்னர் நண்பர்களை ஏற்படுத்திக்கொள்ளவும், பயனுள்ள பணிகளை ஆற்றவும் வெற்றிகரமான வாழ்க்கை மேற்கொள்ளவும் இயலும். மதியிறுக்க குறைபாட்டுத் தொகுதியில் இது உயர்நிலையில் உள்ள ஓர் குறைபாடாகும். இக்குறை இருபாலருக்கும் வரக்கூடிய வாய்ப்பிருந்தாலும்  ஆண்களில் இக்குறைபாடு பெரும்பான்மையாக உள்ளது.

## வரலாறு
1944இல் ஆன்சு அசுபெர்கர் என்ற மழலையர் மருத்துவர் தன்னிடம் வந்த சொல்லிலாத் தொடர்பாடல் திறன்கள் குறைந்த, தங்களையொத்தவர்களிடம் அனுதாபம் இல்லாத, தோற்றத்தில் அக்கறையில்லாத குழந்தைகளை  ஆய்வுசெய்து இக்குறைபாட்டை விவரித்தார். அசுபெர்கர் கூட்டறிகுறி குறித்த தற்போதைய புரிதல் 1981இல் ஏற்பட்டு பரவலான விழிப்புணர்ச்சி ஏற்பட்டது. 1990களில்் இதன் அறுதியிடல் சீர்தரப்படுத்தப்பட்டது. இருப்பினும் இக்குறைபாடு குறித்து பல கேள்விகள் உள்ளன. இது மதியிறுக்கத்திலிருந்து வேறானாதா எனவும் ஆராயப்பட்டு வருகிறது. 
## காரணங்களும் சிகிச்சையும்
இக்குறைபாட்டிற்கான சரியான காரணம் அறியப்படவில்லை. ஆய்வுகள் மரபியலை ஓர் காரணியாக பரிந்துரைத்தாலும், எந்தவொரு பரம்பரை  வழித்தோற்றமும் அறியப்படவில்லை. மூளை படிமத் தொழினுட்பங்களும் எந்தவொரு பொதுவான  நோயறிகுறியையும் அடையாளம் காட்டவில்லை.  இதற்கென தனியான சிகிச்சைமுறை எதுவமில்லை. சிகிச்சைகள் அறிகுறிகளை மேம்படுத்துவதையும் செயற்திறனைக் கூட்டுவதையும் நோக்கமாக கொண்டுள்ளன.  முக்கியமாக தொடர்புத் திறன்களை வளர்த்தல், பழக்கங்களிலேயே ஆழ்ந்திருத்தலைக் குறைத்தல், மதிப்பில்லாத் தோற்றத்தில்  மாற்றம் ஏற்படுத்துதல் ஆகியவற்றை அடக்கிய நடத்தை சிகிச்சை அளிக்கப்படுகிறது. பெரும்பாலான சிறுவர்கள் தாங்கள் வளர வளர மேம்படுகின்றனர்; சமூக மற்றும் தொடர்பு பிரச்சினைகள் நீடிக்கலாம். சமூகவியலாளர்களும் அசுபெர்கர் குறைபாடுள்ளவர்களும் குறைபாடு என்பதைவிட வேறுபட்டவர்கள் என்ற நோக்கில் சிகிச்சை அளிக்கப்பட வேண்டும் என விரும்புகின்றனர். 
## மேற்சான்றுகள்

## வெளி இணைப்புகள்
* 

பகுப்பு:குழந்தைப் பருவ உளவியல் குறைபாடுகள்
பகுப்பு:நோய்த்தொகைகள்
காற்புள்ளி

**காற்புள்ளி** என்பது பல மொழிகளில் பயன்பாட்டில் உள்ள நிறுத்தற் குறியீடுகளில் ஒன்று. ஆங்கிலத்தில் *கமா* (comma) என்று அழைக்கப்படும் இச்சொல் கிரேக்க மொழியின் *கொம்மா* என்ற சொல்லில் இருந்து பெறப்பட்டது.

## பயன்பாடு
ஒரே மாதிரியான பலவற்றை குறிப்பதற்கு ஒவ்வொன்றின் பின்னரும் காற்புள்ளி இடப்படுகிறது. இடப் பெயர்களை எழுதவும் காற்புள்ளி பயன்படுகிறது. ஐரோப்பிய மொழிகளிலேயே பல்வேறு வடிவத்திலான காற்புள்ளிகள் உள்ளன. உலகின் பெரும்பாலான மொழிகளில் காற்புள்ளிகளின் பயன்பாடு காணப்படுகிறது.

## இதையும் பார்க்க
காற்புள்ளி (தமிழ் நடை)

## மேற்கோள்கள்

பகுப்பு:இலக்கணம்
ஒழித்துக்காட்டணி

**ஒழித்துக்காட்டணி** அல்லது **ஒழித்துக்காட்டு அணி** என்பது ஒரு பொருளின் தன்மையினை உரைத்து அதுவல்ல என்று ஒழித்துக்காட்டும் அழகாகும். இது தன்மை அணி, தற்குறிப்பேற்ற அணி, உவமை அணி என்று பல அணிகளோடு கலந்து வரும். 

பகுப்பு:தமிழ் இலக்கண நூல்கள்
பகுப்பு:அணி இலக்கணம்
முன்னவிலக்கணி

**முன்னவிலக்கணி** அல்லது **முன்னவிலக்கு அணி** என்பது ஒரு பொருளை விவரித்து பின் அதனை விலக்குவது (மறுப்பது) என்பதாகும். 

## குறிப்பு
:*"முன்னத்தின் மறுப்பின் அது முன்ன விலக்கே<br />
:*மூவகைக் காலமும் மேவியது ஆகும்."'' என்கிறது தண்டியலங்காரம் 43-ம் பாடல்.

## வகைகள்
இவ்வணி முக்காலத்திலும் நடக்கும் வினைகளை விலக்குவதும் உண்டு. எனவே:
# இறந்தவினை விலக்கு
# நிகழ்வினை விலக்கு
# எதிர்வினை விலக்கு
என்று எப்போது விலக்குகிறது என்பதை ஒட்டி 3 வகைப்படுத்துவர்.

முன்ன விலக்கணி மூவகைப்படும்.
1.இறந்தவினை விலக்கு
2.எதிர்வினை விலக்கு
3.நிகழ்வினை விலக்கு

## எடுத்துக்காட்டு
1.இறந்தவினை விலக்கு
(எ.கா)
பாலன் தன(து) உருவாய் ஏழ்உல(கு) உண்(டு) ஆல்இலையின்
மேல்அன்(று) கண்துயின்றாய் மெய்என்பர் -ஆல்அன்(று)
வேலைநீர் உள்ளதோ? விண்ணதோ? மண்ணதோ?
சோலைசூழ் குன்(று) எடுத்தாய் சொல்.

பகுப்பு:தமிழ் இலக்கண நூல்கள்
பகுப்பு:அணி இலக்கணம்
இந்து தொன்மவியல்

**இந்து தொன்மவியல்** (*Hindu mythology*) என்பது வேதங்களையும், புராணங்களையும், இதிகாசங்களையும் மற்றும் தர்ம சாத்திரங்களையும் அடிப்படையாக கொண்டதாகும். இது உலகம் தோன்றிய விதம், கடவுள்களின் தோற்றம், காலக்கணக்கீடு, வழிபாட்டு முறை என பலவகையான செய்திகளைக் கொண்டுள்ளது.

## அடிப்படை நூல்கள்

### வேதங்கள்
**[[வேதம்]]** என்ற சொல் *வித்* என்ற வடமொழிச் சொல்லை வேராகக் கொண்டது. ரிக், யஜூர், சாம மற்றும் அதர்வன என்ற நான்கு வேதங்கள் சதுர் வேதங்கள் என்று அழைக்கப்பெறுகின்றன. இந்து தொன்மவியல் இந்த நான்கு வேதங்களை அடிப்படையாக கொண்டதாகும்.

### உபநிடதங்கள்
**[[உபநிடதம்|உபநிடதங்கள்]]** (Upanaishads) பண்டைய இந்திய வேதாந்த இலக்கியமாகும். இந்து சமயத்தினரின் ஆதார நூல்களின் கீழ் இது வகைப்படுத்தப்படுகிறது. வேதங்களில் இவை இறுதியாக வந்தவையாகும் எனவே இவை வேதாந்தம் எனவும் கூறப்படுகின்றன.

### புராணங்கள், இதிகாசங்கள்
புராணங்கள் என்பது வேதங்களையும், உபநிடதங்களையும் எளிமையாக விளக்கும் பொருட்டு உருவாக்கப்பட்டதாகும். வேத வியாசர் என்பவரால் தொகுக்கப்பெற்ற பதினெண் புராணங்கள் புகழ்பெற்றதாகும். இந்தப் பேரண்டப் படைப்பு, பிரளயம் மூலம் உலக அழிவும், மறுபடி தோற்றமும் வெவ்வேறு மன்வந்தரங்கள், சூரிய வமிச, சந்திர வமிச வரலாறு, அரச பரம்பரைகள் சரிதம் என ஐந்தையும் விளக்குகின்ற புராணங்கள் மகாபுராணங்கள் என்றும், இவைகளில் ஒன்றோ அல்லது இரண்டோ குறைவாக விளக்கும் புராணங்கள் உபபுராணங்கள் என்றும் அழைக்கப்பெறுகின்றன.

### ஆகமங்கள்
**[[ஆகமம்]]** என்பது இந்து சமயத்தின் முப்பெரும் பிரிவுகளான சைவம், வைணவம், சாக்தம் ஆகிய சமயங்களின் கொள்கை விளக்கங்களையும் வழிபாட்டு முறைகளையும் கூறும் நூல் வகை ஆகும். இவை பொதுவாகத் தென்னிந்தியாவிலேயே புழக்கத்தில் உள்ளன. எனினும் இவை சமசுக்கிருதத்திலேயே எழுதப்பட்டு உள்ளன. இவை வேதங்களை அடிப்படையாகக் கொள்ளாதவை. எனினும் இவை வேதங்களுக்கு மாறானவையும் அல்ல. ஆகமங்கள் சரியை, கிரியை, யோகம், ஆத்ம ஞானம் எனும் நான்குவகையான வழிபாட்டு முறைகள் பற்றிக் கூறுகின்றன.

### இதிகாசங்கள்
**[[இதிகாசம்]]** எனப்படுவது கடவுள், கடவுள் அவதாரம் அல்லது பெரும் வீரர்கள் நிகழ்த்திய அரும்பெரும் வீரச் செயல்களையும், நீதிநெறிகளையும் விவரிக்கும் புராண வரலாறாகும். இராமாயணமும், மகாபாரதமும் இருபெரும் இதிகாசங்கள் என்றழைக்கப்படுகின்றன. திருமாலின் அவதாரமான இராமனின் வரலாற்றினை இராமாயணம் எடுத்துரைக்கின்றது, அதற்கு அடுத்த அவதாரமான கிருஷ்ண அவதாரம், பகவத் கீதை மற்றும்  குருச்சேத்திரப் போரினையும்  மகாபாரதம் எடுத்துரைக்கின்றது. அத்துடன் இவை இரண்டிலும் ஏராளமான கிளைக்கதைகளும் அடங்கியுள்ளன.

### சாத்திரங்கள்

## இந்துக் காலக் கணிப்பு முறை
**இந்துக் காலக் கணிப்பு முறை** சூரிய மானம், சந்திரமானம் என்னும் இரு முறைகளையும் தழுவி அமைந்துள்ளது. சூரிய மானம் என்பது பூமிக்குச் சார்பாகச் சூரியனுடைய இயக்கத்தை அடிப்படையாக வைத்துக் காலத்தைக் கணிக்கும் முறையாகும். 

## காண்க
* இந்து சமய கோயில் வாகனங்கள்
* இறைவன் திருவுருவச் சிலைகள் (இந்து சமயம்)
* இந்துக் கடவுள் திருவடிவங்கள்

## மேற்கோள்கள்


பகுப்பு:இந்து சமயம்
இளையர்

* இளையர் (உடற்கூற்றியல்).
* இளையர் (குடி).
நொண்டிச்சிந்து

**நொண்டிச்சிந்து** அல்லது **நொண்டி நாடகம்** என்பது சிந்து என்ற தமிழ்ச் சிற்றிலக்கிய வகைகளுள் ஒன்றாகும். சிந்து வகைப்பாக்கள் இசைத்தற்கென்றே உருவாக்கப்பட்டமையாகும். உடல் ஊனமுற்ற காலை இழந்த நாயகன் மேடையில் தோன்றுவதால் இது **ஒற்றைக்கால் நாடகம்** என்றும் அழைக்கப்படுகிறது.

கிபி பதினேழாம் நூற்றாண்டில் தோன்றிய இவ்வகை நாடகங்கள் சாதாரண பொதுமக்கள் காணும் வண்ணம் மேடையில் நடத்தப்பட்டன; பார்வையாளர்களுக்கு அறவொழுக்கத்தை அறிவுறுத்தின. இந்நாடகங்களின் கதை அமைப்பு நாயகன் தனது பழைய வாழ்வை நினைவு கூறுவது போல அமைந்திருக்கும். அவன் வாழ்வில் பொருளை இழந்து தவறிழைக்கத் தொடங்குவான். குதிரை திருடி அகப்பட்டு காலை இழந்து ஊனமுறுவான். பின் மனம் திருந்தி கடவுளை வழிபடுவான். அதன் பலனாக இழந்த கால்களை மீண்டும் பெறுவான். இவ்வகை நாடகங்கள் பொதுமக்கள் பார்த்து இன்புறும் வண்ணம் எளிய நடையும் நையாண்டியும் கொண்டு எழுதப்பட்டன. இந்த நாடகத்தில் நடிக்கக்கூடிய கலைஞர் ஒருவரே. துணைப்பாத்திரங்கள் ஏதும் இல்லை. 

## இலக்கணம்
அளவொத்த இரண்டடிகளால் நடைபெறும் பாடல்கள் சிந்துப்பா என்று கூறப்படும் வகையைச் சேருமென்று சொல்வார்கள். 

நொண்டிச் சிந்தில் வரும் தனிச் சொற்கள் மூவசைக்கு மிகாமல் வருதல் பெரும்பான்மை. நாலசைத் தனிச்சொல்லும் அருகி வரும்.

## எடுத்துக்காட்டு
:உண்டான ஆத்தியெல்லாம் - வீட்டில்
:உடைமை கடமைகளும் உடன்எடுத்துக்
:கொண்டாடிக் கொண்டெழுந்தேன் - பாதை
:கூடித்தென் பூமியை நாடிச் சென்றேன்.

:சென்றேன் தலங்களெல்லாம் - பின்னர்ச்
:சிதம்பரத் தையர் பதம்பெறநான்
:நின்றேன் புலியூரில் - தொண்டர்
:நேசிக்கும் சந்நிதி வாசல் வந்தேன். --  (திரு.நொ.நா.பக்.34, 35) 

## நொண்டி நாடகங்கள்
*சீதக்காதி நொண்டி நாடகம்
*திருச்செந்தூர் நொண்டி நாடகம்
*சாத்தூர் அய்யன் நொண்டி நாடகம்
*திருவிடைமருதூர் நொண்டி நாடகம்
*ஞான நொண்டி நாடகம்
*திருக்கச்சூர் நொண்டி நாடகம்
*ஐயனார் நொண்டி நாடகம்
*கள்வன் நொண்டிச் சிந்து 
*பெருமான் நொண்டி நாடகம்
*திருவனந்தபுரம் நொண்டி நாடகம்
*யானைமேலழகர் நொட்டிச்சிந்து

## உசாத்துணை

*தமிழ் இணைய கல்விக்கழகப் பாடம்
*

பகுப்பு:தமிழர் நாட்டுப்புற இசை
பகுப்பு:சிற்றிலக்கியங்கள்
பகுப்பு:யாப்பிலக்கணம்
பகுப்பு:நாடக வகைகள்
துளிம மறைப்பியல்

**துளிம மறைப்பியல் (Quantum cryptography)** என்பது மறைப்பிக்கும் காரியங்களை செயல்படுத்தவோ அல்லது மறைத்த கட்டமைப்பை திறக்கவோ துளிம இயக்கவியல் விளைவுகளைப் பயன்படுத்துதல் ஆகும்.

துளிம மறைப்பியலைக் கொண்டு பத்திரமானதொரு தெரிவிப்புத் தொடர்புகளை (secure communication network) உருவாக்க முடியும் என அண்மையில் வெளியான இலூடுவிக்கு மேக்சிமிலிஅன்சு பல்கலைக்கழகத்தின் (Ludwig Maximilians University) இயற்பியலாளர் செபாசுட்டியன் நெளரெத் (Sebastian Nauerth) அவர்களின் ஆய்வு தெரிவிக்கின்றது. மார்சு 31 நேச்சர் போட்டோனிக்சில் (Nature Photonics) வெளியான இந்த அறிக்கையில், மணிக்கு 300 கி.மீ-இல் பறக்கும் வானூர்தியில் இருந்து ஒளியன்களை (photons) அனுப்பினர் என்றும் அதன் ஒளிக்கற்றை மீது உடைக்கமுடியாத ஒரு மறையீட்டுத் திறவியை (encryption key) நிறுவினர் என்றும் தெரிவிக்கப்பட்டுள்ளது.

## மேற்கோள்கள்

பகுப்பு:குவாண்டம் இயங்கியல்
பகுப்பு:மறையீட்டியல்
சரவாக் ஐக்கிய மக்கள் கட்சி

**சரவாக் ஐக்கிய மக்கள் கட்சி** (, , ) என்பது மலேசியாவில் ஓர் அரசியல் கட்சியாகும். ஆளும் பாக்காத்தான் அரப்பான் - பாரிசான் நேசனல் கூட்டணியின் உறுப்புக் கட்சிகளில் மிக முக்கியமானக் கட்சியாகக் கருதப்படுகின்றது.

சரவாக் ஐக்கிய மக்கள் கட்சியை *சாப்* (**SUPP** ) என்று சுருக்கமாகவும் அழைப்பார்கள். 1959-ஆம் ஆண்டு இடதுசாரி பொதுவுடைமை அனுதாபிகளினால் உருவாக்கப்பட்டது. இந்தக் கட்சியில் சீனர் மக்களே பெரும்பான்மையாக உறுப்பியம் பெற்றுள்ளனர்.

## வரலாறு

இந்தக் கட்சி தோற்றுவிக்கப்பட்ட காலத்தில் அதன் உறுப்பினர்கள் பலர் கம்யூனிஸ்டு நடவடிக்கைகளுக்காக சரவாக் மாநிலத்தில் இருந்து நாடு கடத்தப்பட்டனர். அதன் பின்னர், கட்சியைச் சேர்ந்த மூத்த உறுப்பினர்கள், இந்தோனேசியா, காளிமந்தான் எல்லைக் காட்டுப் பகுதிக்குள் தலைமறைவாகினர். அங்கு சரவாக் அரசாங்கத்திற்கு எதிராக ஆயுதங்களை ஏந்திப் போராட்டம் செய்தனர்.

1960களில் மலேசியா அமைக்கப்பட்ட போது அதற்கு இந்தக் கட்சி கடும் எதிர்ப்பைத் தெரிவித்தது. அருகாமையில் இருக்கும் புருணை நாட்டின் **புருணை மக்கள் கட்சி**, **தேசிய பாசோக் மோமோகான் கட்சி** போன்ற உள்ளூர்க் கட்சிகளுடன் கூட்டாக இணைந்து ஐக்கிய நாடுகள் அவைக்கு ஒரு கோரிக்கை மனுவை அனுப்பி வைத்தது.

வட போர்னியோ மக்கள், தங்கள் விருப்பப்படி முடிவு செய்வதற்கு வாய்ப்பு வழங்க வேண்டும்; ஒரு பொது வாக்கெடுப்பு நடத்தப்பட வேண்டும் என்று அந்தக் கோரிக்கை மனுவில் தெரிவிக்கப்பட்டது.

2011 ஏப்ரல் மாதம் நடைபெற்ற மாநிலப் பொதுத் தேர்தலில், சரவாக் ஐக்கிய மக்கள் கட்சி மிக மோசமாகத் தோல்வி கண்டது. அதன் பின்னர் அதன் எதிர்காலமே ஒரு கேள்விக்குறியாகவும் அமைந்தது.

### 2008 நாடாளுமன்றத் தேர்தல்
சரவாக் ஐக்கிய மக்கள் கட்சியின் நாடாளுமன்ற உறுப்பினர்கள்

* **[[சரவாக்]]**
** P196 - ஸ்டாம்பின் - யோங் கூன் செங்
** P199 - செரியான் - ரிச்சர்ட் ரியோட் ஜாயிம்
** P208 - சரிக்கே - டிங் குவோங் ஹிங்
** P211 - லானாங் - தியோங் தாய் கிங்
** P219 - மிரி - பீட்டர் சின் பா கூய்

## மேற்கோள்கள்

## சான்றுகள்
* Chin, Ung Ho. 1997. Chinese Politics in Sarawak: a Study of the Sarawak United People's Party (SUPP) New York: Oxford University Press, 

* James Chin. 2011.  Forced to the Periphery: Recent Chinese Politics in East Malaysia. Singapore: ISEAS

## வெளி இணைப்புகள்
* சரவாக் ஐக்கிய மக்கள் கட்சி இணையத்தளம்

பகுப்பு:மலேசிய அரசியல் கட்சிகள்
பகுப்பு:1959இல் நிறுவப்பட்ட அரசியல் கட்சிகள்
பகுப்பு:சரவாக்கில் அரசியல்
சொல்லின்செல்வர் விருது

**சொல்லின் செல்வர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2013 ஆம் ஆண்டு முதல் இந்த விருது வழங்கப்படுகிறது. சிறந்த இலக்கியப் பேச்சாளருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்து சிறப்பிக்கப்படுகின்றனர்.

## விருது பெற்றவர்கள் பட்டியல்

## மேற்கோள்கள்

## புற இணைப்புகள்

* சொல்லின் செல்வர் விருது பெற்றோர் (தமிழ் வளர்ச்சித் துறை வலைத்தளம்)

பகுப்பு:தமிழ் வளர்ச்சித் துறை விருதுகள்
மலேசியத் தேர்தல்கள்

**மலேசியத் தேர்தல்கள்** (மலாய்: *Pilihan Raya Umum Malaysia*; ஆங்கிலம்: *Elections in Malaysia*) என்பது 1955-ஆம் ஆண்டில் இருந்து 2024-ஆம் ஆண்டு வரை மலேசியாவில் நடைபெற்ற மக்களவை தேர்தல்கள்; மற்றும் மாநிலச் சட்டமன்றத் தேர்தல்களைக் குறிப்பிடுவதாகும்.

மலேசியாவில் இரண்டு நிலைகளில் தேர்தல்கள் நடைபெறுகின்றன. முதலாவது மத்திய அரசு தேர்தல்; இது நாடாளுமன்றத்தின் மக்களவைத் தேர்தல் என்று அழைக்கப்படுகிறது. இரண்டாவது மாநில அளவிலான தேர்தல்; மலேசிய மாநிலங்களின் சட்டமன்றங்களுக்காக நடைபெறும் தேர்தல். மத்திய அரசாங்கத்தின் நிர்வாகத் தலைவராகப் பிரதமர் தேர்வு செய்யப்படுகிறார்.

நாடாளுமன்றத்தில் இரண்டு அவைகள் உள்ளன. முதலாவது அவை மலேசிய மக்களவை; மற்றோர் அவை மலேசிய மேலவை. இந்த அவைகளில் மலேசிய மக்களவை **டேவான் ராக்யாட்** என்று அழைக்கப்படுகிறது. மலேசிய மேலவை **டேவான் நெகாரா** என்று அழைக்கப்படுகிறது.

மலேசிய மக்களவையின் 222 உறுப்பினர்களும் தேர்தல் மூலமாகத் தேர்ந்தெடுக்கப் படுகின்றனர். நாடாளுமன்றத்தில் எந்தக் கட்சிக்கு அதிகப் பெரும்பான்மை உறுப்பினர்கள் இருக்கிறார்களோ, அந்தக் கட்சி அரசாங்கத்தை அமைக்கின்றது. நாடாளுமன்றத்தின் மேலவைக்கு தேர்தல் நடைபெறுவது இல்லை. மேலவை உறுப்பினர்கள் மலேசிய அரசர் அவர்களால் நியமனம் செய்யப்படுகிறார்கள்.

## ஐந்தாண்டுகளுக்கு ஒரு முறை தேர்தல்

ஐந்தாண்டுகளுக்கு ஒரு முறை பொதுத் தேர்தல் நடைபெற வேண்டும். எனினும், அந்த ஐந்தாண்டுகள் முடிவடைவதற்கு முன்னாலேயே, நாடாளுமன்றத்தை பேரரசரின் அனுமதியுடன் பிரதமர் கலைக்க முடியும். நாடாளுமன்றம் கலைக்கப்பட்டு இரண்டு மாதங்களில் மேற்கு மலேசியாவில் தேர்தல் நடத்தப்படவேண்டும். கிழக்கு மலேசியாவில் மூன்று மாதங்களில் தேர்தல் நடத்தப்படவேண்டும்.

மேற்கு மலேசியாவில் பெர்லிஸ். கெடா, பினாங்கு, பேராக், சிலாங்கூர், நெகிரி செம்பிலான், மலாக்கா, ஜொகூர், பகாங், கிளாந்தான், திரங்கானு, கோலாலம்பூர், புத்ராஜெயா கூட்டரசுப் பிரதேசங்கள் உள்ளன. கிழக்கு மலேசியாவில் (சபா, சரவாக்) மாநிலங்கள் உள்ளன. இதில் லபுவான் ஒரு கூட்டரசுப் பிரதேசமாகும்.

## மலாயா/மலேசியாவில் நடைபெற்ற பொதுத் தேர்தல்களின் பட்டியல்

## மேற்கோள்கள்

## மேலும் காண்க
* மக்களவை (மலேசியா)
* மலேசிய தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்
* மலாயா கூட்டரசின் முதலாவது மக்களவை, 1955–1959
மிகின் லங்கா

**மிகின் இலங்கா ** (*Mihin Lanka*) இலங்கையின் கொழும்பிலிருந்து இயங்கும் ஓர் குறைந்த செலவின வானூர்தி சேவை நிறுவனமாகும்.  இது இலங்கை அரசிற்கு சொந்தமானது. The airline operates scheduled flights from its hub at பண்டாரநாயக்க பன்னாட்டு வானூர்தி நிலையத்தை மையமாகக் கொண்டு  இந்தியத் துணைக்கண்டத்திலும் வளைகுடா நாடுகளிலும்  தென்கிழக்காசியாவிலும் உள்ள நகரங்களுக்கு தனது சேவைகளை இயக்குகிறது. இரண்டு வானூர்தி சேவைநிறுவனங்களின் வலுவூட்டல் நோக்கத்துடன் தன்னுடைய பங்காளியான   சிறீலங்கன் எயர்லைன்சுடன் பல தடங்களில் பகிர்குறியீட்டைக் கொண்டுள்ளது. தற்போது இந்த நிறுவனம் மூன்று வானூர்திகளை இயக்குகிறது.

இந்த நிறுவனம் தற்போதைய இலங்கை சனாதிபதி  மகிந்த ராசபக்சயின் நினைவாக பெயரிடப்பட்டுள்ளது . இதன் தற்போதைய முதன்மை செயல் அதிகாரியாக கபில சந்திரசேன உள்ளார். 2007இல் நிறுவப்பட்ட காலத்திலிருந்தே மிகுந்த நட்டம், கடன், ஊழல் மற்றும் பிற  முறைகேடுகளால்  இந்நிறுவனம் பாதிக்கப்பட்டுள்ளது.
## மேற்சான்றுகள்

## வெளி இணைப்புகள்

* Mihin Lanka 

பகுப்பு:விமானசேவை நிறுவனங்கள்
பகுப்பு:இலங்கையில் போக்குவரத்து
கண்டி இராச்சியம்

**கண்டி இராச்சியம்** (*Kingdom of Kandy*), இலங்கையின் மத்திய மலைநாட்டுப் பகுதியில் கி.பி. 14 ஆம் நூற்றாண்டு தொடக்கம் 1815 ஆம் ஆண்டில் பிரித்தானியரால் கைப்பற்றப்படும் வரை இருந்த ஓர் இராச்சியமாகும். இதன் வரலாறு, 1337 தொடக்கம் 1374 வரை அரசு புரிந்த மூன்றாம் விக்கிரமபாகு, இன்று கண்டி என்று அழைக்கப்படும் செங்கடகல நகரை உருவாக்கியதுடன் தொடங்குகின்றது.

## ஆட்சி முறை
கண்டியின் ஆட்சி முறைக்கமைய நாட்டின் அனைத்துத் துறைகளினதும் அதிபதி மன்னன் ஆவான். அவன் இலங்கேசுவர, திரிசிங்கலாதீசுவர எனவும் அழைக்கப்பட்டான். நாட்டின் அனைத்துப் பகுதிகளும் இவனுக்கு சொந்தம் ஆகையால் பூபதி எனவும் அழைக்கப்பட்டான். மன்னன் அனைத்து அதிகாரமும் உடையவனாயினும் அவன் பிக்குகளினதும், பிரதான அதிகாரிகளினதும் ஆலோசனைக்கேற்ப செயற்படவேண்டும்.

## எல்லைகள்
கண்டி இராச்சியம் சேனாசம்பந்தவிக்கிரமபாகு என்பவனால் உருவாக்கப்பட்டது (1467- 1815) அமையப்பெற்ற மத்திய மலைநாடானது மலைகளாலும், ஆறுகளாலும், காடுகளாலும், நீர்நிலைகளாலும் சூழப்பட்டிருந்தது. இது சிறப்பான காலநிலையை கொண்டிருந்தது. இது கண்டியின் சுதந்திரத்தை மூன்று நூற்றாண்டுகளாக பேண உதவியது. கண்டி இராச்சியம் ஆரம்பகாலத்தில் ஐந்து பிரதேசங்களை உள்ளடக்கியிருந்தது.
# சிதுருவான - உடுநுவர, உட பலாத்த
#பலவிட்ட -  அரிசுபத்துவ
#மாத்தளை -  மாத்தளை
#தும்பறை -  தும்பறை
#சமகதுன்றட்ட -  வலப்பன, எவாகெட்ட

## அரச சபை
கண்டி இராச்சிய நிர்வாக முறையின் முக்கிய அலகாக அமைந்த அரச சபையில் கீழ்வரும் நிர்வாகிகள் அங்கம் பெற்றிருந்தனர்.
*மகா அதிகாரங்கள்
*திசாவைமார்
*ரட்டேமகாத்மயாமார்
*வரித்துறைச் செயலாளர்கள்

## கண்டியை ஆண்ட அரசர்கள்

* சேனா சம்மத விக்கிரமபாகு (1469-1511)
* செயவீர பண்டார (1511-1552)
* கரலியத்த பண்டார  (1552-1582)
* முதலாம் இராசசிங்கன் (1582-1592))
* முதலாம் விமலதர்மசூரிய (1592-1604)
* செனரத் (1604-1635)
* இரண்டாம் இராசசிங்கன் (1635-1687)
* இரண்டாம் விமலதர்மசூரிய (1687-1707)
* வீரபராக்கிரம நரேந்திரசிங்கன் (1707-1739)
* சிரீ விசய இராசசிங்கன் (1739-1747)
* கீர்த்தி சிரீ இராசசிங்கன் (1747-1782)
* இராசாதி இராசசிங்கன் (1782-1798)
* சிரீ விக்கிரம இராசசிங்கன் (1798-1815)

## மேற்கோள்கள்

பகுப்பு:இலங்கை இராசதானிகள்
பகுப்பு:கண்டி இராச்சியம்
கறையானிக் காளான்

**கறையானிக் காளான்** என்ற இப்பேரினப் பூஞ்சை, உயரிய பூஞ்சை(basidiomycete) வகுப்பைச் சார்ந்தது ஆகும். இதன் குடும்பம், செவுளினப் பூஞ்சை( Lyophyllaceae) என்றழைக்கப்படுகிறது. இவற்றில் 30 சிற்றினங்கள் உள்ளன. இப்பூஞ்சைகளில் பெரும்பாலானவை, உணவுக் காளான்கள் ஆகும்.

## சிறப்புகள்
*அட்டா(Atta) வகை கறையான்களும், அட்டாப் பூஞ்சையினமும்( Attamyces mushrooms) இணைந்து ஒன்றிய வாழ்வு வாழ்கின்றன என்பது சிறப்பாகும். இப்பூஞ்சையின் இனப்பெருக்கப்பொடிகள், கறையானின் புற்றுடன் இணைந்து, புற்றுநுனி வழியேப் பரவுகின்றன.
* உகாண்டாவில், 1955 முதல் 1969 ஆர்தர் (Arthur French)  என்பவர் இக்காளான் இனங்களைப் பற்றிய விவரங்களைக் குறிப்பிட்டுள்ளார். அவருடன் இருந்த மூத்த உகாண்டா பெண்கள்,  இவருக்குப் பலவகையானக் காளான்களை கொண்டு வந்து அறிமுகம் செய்தனர். இவரது குறிப்புகள், இக்காளானுக்கும், கறையானுக்கும் உள்ள தொடர்பை அறைகுறையாக விவரித்து இருந்தார். இருப்பினும், இவரே ஒரு சில வருடங்கள் உலக அளவில், இதுபற்றி விவரங்களைத் தந்த முதன்மையராகக் கருதப்பட்டார்.

## சிற்றினங்கள்
#*Termitomyces aurantiacus*
#*Termitomyces bulborhizus*
#*Termitomyces clypeatus*
#*Termitomyces eurhizus*
#*Termitomyces globulus*
#*Termitomyces heimii*
#*Termitomyces le-testui*
#*Termitomyces mammiformis*
#*Termitomyces microcarpus*
#*Termitomyces reticulatus*
#*Termitomyces robustus*
#*Termitomyces sagittiformis*
#*Termitomyces schimperi*
#*Termitomyces striatus*
#*Termitomyces titanicus*
#*Termitomyces tylerianus* (இந்த மேற்கு ஆப்பிரிக்காக் காளானின் மேற்புற குடையின் விட்டம் 3மீட்டர் வரை இருக்கும்)
#*Termitomyces umkowaani*

## ஊடகங்கள்

File:Termitomyces clypeatus 289237.jpg|*Termitomyces clypeatus*
File:Termitomyces letestui 6395.jpg|*Termitomyces le-testui*
File:Termitomyces microcarpus 137428.jpg|*Termitomyces microcarpus*
File:Termitomyces tyleranus 6394.jpg|*Termitomyces tylerianus*


## மேற்கோள்கள்

## இவற்றையும் காணவும்
*கறையான்

பகுப்பு:பூஞ்சைகள்
பெண் சிசுக் கொலை

**பெண் சிசுக் கொலை** என்பது ஒரு குழந்தை பெண்ணாகப் பிறக்கும் என அறிந்தால், அல்லது பெண்ணாகப் பிறந்தால் அந்தக் குழந்தையைக் கருக்கலைப்பது அல்லது கொலை செய்வதாகும்.   இந்தியா, சீனா, கொரியா போன்ற நாடுகளில் இது பரவலாக நடைபெறுகிறது.  தமிழ்ச் சமூகத்திலும் குறிப்பாக தமிழ்நாட்டில் இது மிதமாக நடைபெறுகிறது. இந்தியாவில்  பிறந்த பெண் குழந்தைகளும் பரவலாக கொல்லப்படுகிறது.

## காரணங்கள்
பல ஆசிய சமூகங்கள் ஆண் ஆதிக்க சமூகங்களாக தொடர்ந்து இருந்து வருகின்றன. ஆண்கள் கூடுதலாக பண்பாட்டு, அரசியல், பொருளாதார வழிகளில் மதிக்கப்படுகிறார்கள். மேலும் பெண் குழந்தைகளை வளர்த்து ஆளாக்குவது கூடிய பல தடைகளைக் கொண்டது. இதனால் பல பெற்றோர்கள் ஆண் குழந்தைகளை விரும்புகிறார்கள்.

## சட்டம்
இது அனைத்து நாடுகளிலும் பெரும் தண்டனைக்கு உரிய குற்றம் என்றாலும், கருக்கலைப்பது, சிசுக் கொலை போன்றவற்றை கண்டுபிடித்துத் தண்டிப்பது நடைமுறையில் மிக அரிதாகவே நடைபெறுகிறது.

## தமிழ்நாட்டில் பெண் சிசுக் கொலையும் தடுக்கும் நடவடிக்கைகளும்
பெண் சிசுக் கொலை தமிழ்நாட்டில் மிதமாக இருக்கின்றது. இதனைத் தடுப்பதற்காக தொட்டில் குழந்தை திட்டம் என்ற ஒரு திட்டம் அறிமுகப்படுத்தப் பட்டது.

## மேற்கோள்கள்


## வெளி இணைப்புகள்

பகுப்பு:பெண்கள் மீதான ஒடுக்குமுறைகள்
பகுப்பு:தமிழ்நாட்டின் சமூகப் பிரச்சினைகள்
பகுப்பு:தமிழ் மகளிரியல்
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண்களுக்கு எதிரான வன்முறை
தமிழர் முறைமணங்கள்

**தமிழர் முறைமணங்கள்** என்பது ஓர் ஆடவன் தனது தனது தந்தையின் சகோதரி மகளை மணப்பதும், தனது அக்காள் மகளை மணப்பதும், தனது தாயின் சகோதரன் மகளை மணப்பதுமான உறவுமுறைத் திருமணங்களாகும். இம்முறை தெற்காசியரிடம், குறிப்பாக தமிழரிடம் பெரிதும் காணப்படுகிறது.

## புள்ளியியல்

## உயிரியல் விளைவுகள்

## சமூக விளைவுகள்
"இவ்வகைத் திருமண முறையில் மணப்பெண் பகிர்வு ஒற்றைத் திசையில் சுழன்று வருவதால் பெண் கொடுப்போர், பெண் எடுப்போர் ஆகயோரிடையே உயர்வு தாழ்வு ஏற்படும்.  இது ஒரே சமூகத்திற்குள் படிநிலை அமைப்புக்கு வழிவகுக்கும் என்று கூறுகிறார் லெவிஸ்ட்ராஸ்." அதேவேளை "பெரிய வட்டத்தில் மணப்பெண் பரிமாற்றம் நிகழ்வதால் சமூகத்தின் கால்வழிக் குழுக்களிடையே ஒத்துழைப்பும் நல்லிணக்கமும் மிகுதியாக இருக்கும் என்கிறார் லெவிஸ்ட்ராஸ்".

## சட்ட கட்டுப்பாடுகள்

## சமயமும் தாய்வழி முறைமணமும்
தாய்வழி முறைமணம் என்பது தாயின் உடன்பிறந்தவனின் மகளை மணக்கும் முறையாகும்.  இம்முறை தெற்காசியரிடம், குறிப்பாக தமிழரிடம் பெரிதும் காணப்படுகிறது.

## தந்தைவழி முறைமணம்
தந்தைவழி முறைமணம் என்பது தந்தையின் சகோதரியின் மகளை மணக்கும் முறையாகும். அக்காவின் மகளை மணக்கும் முறையும் தந்தைவழி முறைமணமாக வகைப்படுத்தப்படுவதுண்டு. இவ்வகைத் திருமணங்கள் உயிரியல் நோக்கில் கூடிய இடர் ஆகும். அதாவது மைத்துனர்களுக்கு பிறக்கும் குழந்தை குறையுடன் பிறப்பதற்கு கூடிய சந்தர்ப்பம் உண்டு.

## இவற்றையும் பாக்க
* :en:Cousin couple
* :en:Parallel cousin

## மேற்கோள்கள்


## வெளி இணைப்புகள்
* consanguineous marriage  
* Cousin marriage: Is it a health risk?

பகுப்பு:திருமணம்
சிக்கல் (நாகப்பட்டினம்)

**சிக்கல்** (ஆங்கிலம்:*Sikkal*) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், நாகப்பட்டினம் வட்டத்தில், நாகப்பட்டினத்திற்கு பக்கத்தில் அமைந்துள்ள ஒரு சிறிய கிராமமாகும். இதனை *சிக்கற்பள்ளி* என தமிழிலக்கியங்கள்  குறிப்பிடுகின்றன. 

## அமைவிடம்
நாகப்பட்டினம்-திருச்சி நெடுஞ்சாலையில் நாகப்பட்டினம் நகரில் இருந்து மேற்கே 6 கி. மீ. தொலைவிலும், திருவாரூர் நகரில் இருந்து கிழக்கில் 20 கி. மீ. தொலைவிலும், கீழ்வேளூர் ஊரில் இருந்து கிழக்கில் 6 கி. மீ. தொலைவிலும் அமைந்துள்ளது. சிக்கல் சிங்காரவேலர் கோவில் மிகவும் புகழ் பெற்றது. இங்கு சூரசம்கார விழா விமரிசையாக நடைபெறுகிறது. மேலும் சிக்கல் நவநீதேசுவரர் கோவில் சிவன் கோயிலும் அமைந்துள்ளது.

## பாடல் பெற்ற தலம்
திருஞான சம்பந்தர் இவ்வூரிலுள்ள 'வெண்ணெய்ப் பெருமான' (நவநீதேசுவரனை)ப் பாடியுள்ளார்.

மடங்கொள் வாளைகுதி கொள்ளும் மணமலர்ப் பொய்கைசூழ் 
திடங்கொள் மாமறையோரவர் மல்கிய சிக்கலுள் 
விடங்கொள் கண்டத்து வெண்ணெய்ப் பெருமானடி மேவிய 
அடைந்துவா மும்மடி யாரவர் அல்லல் அறுப்பரே. 


## வரலாற்றுச் சிறப்பு
கருவூரைத் தலைநகராகக் கொண்டு ஆண்ட சேரமான் சிக்கற்பள்ளித் துஞ்சிய செல்வக்கடுங்கோ வாழியாதன் இவ்வூருக்கு வந்து மருத்துவம் செய்துக்கொண்டதாக வரலாற்றில் உள்ளது. 

## நிர்வாகம்
*மாவட்டம்: நாகப்பட்டினம்
*வருவாய் கோட்டம்: நாகப்பட்டினம் 
*வட்டம்: நாகப்பட்டினம்
*வருவாய் கிராமம்: சிக்கல்
*ஊராட்சி ஒன்றியம்: நாகப்பட்டினம்
*ஊராட்சி மன்றம் (பஞ்சாயத்து): சிக்கல்

## மேற்கோள்கள்

## வெளி இணைப்பு
தமிழ்நாடு அரசு

பகுப்பு: நாகப்பட்டினம் மாவட்டத்திலுள்ள கிராமங்கள்
ஒருநாள் பன்னாட்டுத் துடுப்பாட்டம்

**ஒருநாள் பன்னாட்டுத் துடுப்பாட்டம்**  என்பது இரு நாட்டு துடுப்பாட்ட அணிகளுக்கிடையே வரையிட்ட நிறைவுகள் கொண்டதாக விளையாடப்படும் துடுப்பாட்ட வகையாகும். இது வரையிட்ட நிறைவுப் போட்டி எனவும் அழைக்கப்படுவதுண்டு. காலநிலை கோளாறு காரணமாக போட்டிகள் தடைப்பட்டு போட்டி ஒரே நாளில் முடிவுறாமல் போகும் நிலையைத் தவிர்ப்பதற்காக ஒருநாள் பன்னாட்டுப் போட்டிகளின் போது மேலதிக நாள் ஒதுக்கப்படும்.

ஒருநாள் பன்னாட்டுத் துடுப்பாட்டம் இருபதாம் நூற்றாண்டின் கடைசிப்பகுதியில் வளர்ச்சி பெற்றது. 1971 ஆம் ஆண்டு ஆத்திரேலியா மற்றும் இங்கிலாந்து அணிகளுக்கிடையிலான தேர்வுத் துடுப்பாட்டத் தொடரின் மூன்றாவது போட்டியின் முதல் மூன்று நாட்கள் மழை காரணமாகத் தடைப்படவே, போட்டியைக் கைவிட நடுவர்களால் தீர்மானிக்கப்பட்டபோது குழுமியிருந்த பார்வையாளருக்காக 40 நிறைவுகளுடன் ஒருநாள் போட்டியொன்றை விளையாட  இரண்டு அணிகளும் தீர்மானித்தன. இதன்படி முதல் ஒருநாள் பன்னாட்டுத் துடுப்பாட்ட போட்டி ஜனவரி 5 1971அன்று ஆத்திரேலியா மற்றும் இங்கிலாந்து அணிகளுக்கிடையே மெல்போன் துடுப்பாட்ட மைதானத்தில் நடைபெற்றது. இதில் ஆத்திரேலியா 5 இழப்புகளால் வெற்றிபெற்றது. 1970களில் ஆத்திரேலியப் பதிப்பாளர் கேரி பார்கர் என்பவர் உலகத் தொடர் ஒன்றை ஆரம்பித்தார். இதில் வண்ணச் சீருடைகள், வெள்ளைப் பந்து, செயற்கை ஒளி, இலக்கு ஒலிவாங்கி போன்ற இன்றைய ஒருநாள் போட்டிகளில் உள்ள பல்வேறு அம்சங்களை அறிமுகப்படுத்தினார்.

## முதல் ஒருநாள் போட்டி
உலகின்*முதல் ஒருநாள் போட்டி* 1971 ஜனவரி 5 ஆம் திகதி ஆஸ்திரேலியாவின் மெல்பேர்ண் நகரில் ஆஸ்திரேலியா மற்றும் இங்கிலாந்து அணிகளுக்கிடையில் நடைபெற்றது. நாற்பது நிறைவுகளைக் கொண்டதாக அமைந்த இப்போட்டியின் நாணயச்சுழற்சியில் ஆஸ்திரேலியா வெற்றி பெற்று களத்தடுப்பாட்டத் தீர்மானித்தது.

முதலில் துடுப்பெடுத்தாடிய இங்கிலாந்து 39.4 நிறைவுகளில் 190 ஓட்டங்களைப் பெற்றது. பின்னர் ஆடிய ஆஸ்திரேலியா 34.6 நிறைவுகளில் 191 ஓட்டங்களைப் பெற்று வெற்றி பெற்றது.

## ஒருநாள் பன்னாட்டு போட்டி தகுதி பெற்ற அணிகள்
பன்னாட்டுத் துடுப்பாட்ட அவை எந்தெந்த அணிகள் ஒருநாள் பன்னாட்டு போட்டி தகுதி பெற்ற அணிகள் என்பதை தீர்மானிக்கிறது.தேர்வு துடுப்பாட்டத் தகுதிபெற்ற 12 அணிகள் நிரந்தர ஒநாப தகுதியைக் கொண்டுள்ளன.

# 
# 
# 
# 
# 
# 
# 
# 
# 
# 
# 
# 

இவற்றுக்கு மேலதிகமாக பன்னாட்டு துடுப்பாட்ட அவை தற்காலிக ஒருநாள் பன்னாட்டு போட்டி தகுதியை வழங்கும். தற்போது பின்வரும் அணிகளுக்கு அது வழங்கப்பட்டுள்ளது.

# 
# 
# 
#  
# 
# 
# 
# 

## உசாத்துணைகள்
*International Cricket Rules and Regulations  at the ICC website
*ICC Chief Executives' Committee approves introduction of ODI innovations  by Jon Long, *ICC website*, June 25, 2005, retrieved November 25, 2005
*"ODI changes to take effect in NatWest Challenge"  by Cricinfo staff, *Cricinfo*,  June 30, 2005, retrieved November 25, 2005
*"Those new one-day rules explained" by Cricinfo staff, *Cricinfo*, July 8, 2005, retrieved November 25, 2005
*"The expanding one-day world" by Martin Williamson, *CricInfo*, January 6, 2006

பகுப்பு:துடுப்பாட்டம்
முத்தம்

**முத்தம்** (Kiss) என்பது ஒருவர் தன்னுடைய உதடுகளை பிறரது உதடுகள், கன்னங்கள், நெற்றி, கைகள் போன்ற உடல் பாகங்களில் பதிக்கும் அல்லது உரசும் செயல். முத்தமிடுதலுக்கான காரணங்களும் அர்த்தங்களும் பண்பாட்டுச் சூழலைப் பொறுத்து மாறுகின்றன. அன்பு, காதல், பாசம், மதிப்பு, நட்பு என பல வகை உணர்ச்சிகளின் வெளிப்பாடக முத்தம் அமைகிறது. ஆபிரகாமிய மதங்களில் முத்தமிடுதல் சில நேரங்களில் சடங்காகவும் உள்ளது. உலகின் பெரும்பாலான பண்பாடுகளில் இவ்வழக்கம் ஏதேனும் ஒரு வகையில் பின்பற்றப்பட்டாலும், இது இல்லாத பண்பாடுகளும் பல உள்ளன. எ. கா. கீழ் சகாரா, பாலிநீசிய, ஆதி-அமெரிக்க நாகரிகங்களில் சில. மேலும் வயது வந்த ஆடவர் முத்துமிடுவதைப் பற்றிய பண்பாட்டு மதிப்பீடுகள் சமூகத்துக்கு சமூகம் மாறுகின்றன. இந்தியா போன்ற நாடுகளில் பொது இடங்களில் ஆடவர்கள் முத்தமிடுதல் ஆபாசமாகவும், வரம்பு மீறலாகவும் கருதப்படுகிறது. முத்தமிடுதலை சாதாரண செயலாக ஏற்றுக்கொள்ளும் பண்பாடுகளிலும் அணுகுமுறைகள் மாறுபடுகின்றன. மத்திய கிழக்கு ஆசியா, ரஷ்யா, ஐரோப்பாவின் பல பகுதிகளில் ஒரே பாலர் (ஆண்-ஆண் அல்லது பெண்-பெண்) உதடுகள் உரசியோ, கன்னங்களில் முத்தமிட்டோ அன்பையும் மதிப்பையும் பறிமாறிக் கொள்வது இயல்பு. ஆனால் அமெரிக்கா, பிரிட்டன், ஆஸ்திரேலியா போன்ற ஆங்கிலம் பேசும் நாடுகளில் ஒரே பாலர் உதடுகளில் முத்துமிடுதல் பாலியல் நோக்குடன் பார்க்கப்படுகிறது. பாசம் காட்டுதல் மன அழுத்தத்தைக் குறைப்பதால் முத்தமிடுவதால் உடலுக்கு பல நன்மைகள் விளைகின்றன என ஆய்வுகள் தெரிவிக்கின்றன.

## மேற்கோள்கள்

பகுப்பு:மானிடவியல்
கல்லாடம் நூறு

**கல்லாடம் நூறு** என்னும் நூலில் 100 பாடல்கள் உள்ளன. இதனைப் பாடியவர் கல்லாடர் என்னும் பெயர்கொண்ட ஒரு புலவர். இதில் உள்ளவை அகத்துறைப் பாடல்கள். பாடல் அமைதியை நோக்க இது 15 ஆம் நூற்றாண்டு நூல் எனத் தெரியவருகிறது.

இந்த நூலில் உள்ள ஒரு பாடல் 

கல்லாடர் செய் பனுவல் கல்லாடம் நூறும் நூல்
வல்லார்கள் சங்கத்தில் வந்தருளிச் - சொல் ஆயும்
மா மதுரை ஈசர் மனம் உவந்து கேட்டு முடி
தாம் அசைத்தார் நூறு தரம். (இந்த நூலிலுள்ள பாயிரப் பாடல்)
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

பகுப்பு:15 ஆம் நூற்றாண்டுத் தமிழ் நூல்கள்
சிறுவர்களுடனான பாலியல் முறைகேடு

**குழந்தைகளுடனான பாலுறவு** (*Child sexual abuse*) மாந்தர் ஒருவர் குழந்தைகளுடன் கொள்ளும் பாலுறவு ஆகும். பாலுறவுக்கான அறிவு எட்டப்படாத குழந்தைகளுடன் பாலுறவு கொள்வது, அக்குழந்தைகளின் உடல்நிலை மட்டுமல்லாது மனநிலையையும் பாதிக்கும். இது பாலியல் வன்மம் என்றே சமூகத்தினால் வரையறுக்கப்படுகிறது. இத்தகு மனநிலை ஒரு மனநிலை நோயாக (Pedophilia) வரையறுக்கப்பட்டுள்ளது.குழந்தைகளுடனான பாலியல் வன்முறை எனப்படுவது  சிறார்களை பாலியல் நடத்தைகளில் பாவிப்பதைக் குறிக்கின்றது. பாலியல் முறையில் தொடுதல், தொடவைத்தல், பாலியல் செயற்பாடுகளில் பயன்படுத்தல், வன்கலவி, பாலியல் உறுப்புகளை அல்லது ஆபாசப் படங்களை காட்டுதல் என பல தரப்பட்ட நடத்தைகள் சிறார் பாலியல் குற்றங்களில் அடங்கும்.

வீட்டு வேலைக்குச் செல்லும் குழந்தைகளும், குழந்தைத் தொழிலாளர்களும் இந்த பாலியல் துன்புறுத்தலுக்கு ஆளாகின்றார்கள். குழந்தைகளை ஓரினச்சேர்க்கைக்கு வற்புறுத்துவதும் இந்த பாலியல் நடவடிக்கைக்குள் அடங்கும். இம்மாதிரியான நடவடிக்கைகள் உலகின் மிகப் பெரும்பாலான நாடுகளில் கடுமையான தண்டனைக்குரிய குற்றங்களாகும்.

## தடுப்புக்கல்வி
*இக்கலவியில் ஈடுபடுவோர் பற்றிய ஆய்வினை நடத்தியவர், இதனைத் தடுக்கு பின்வரும் கல்வியைச் சிறார்களுக்கு கற்றுத்தர சொல்கின்றனர்.
#முன்பின் தெரியாதவரிடம் அதிகம் பேசக்கூடாது. பெற்றோர் அறிமுகப்படுத்துவோரிடம் மட்டுமே பேச வேண்டும். 
#அவ்வாறு பேசியதை சிறார்கள் கூறும் போது, பொறுமையாகக் கேட்க வேண்டும். உளறுகின்றனர் என்று ஒதுக்கக்கூடாது.
#உள்ளாடைகளை பிறர் அணிவிக்க அனுமதிக்கக் கூடாது. அவரவர் உடையை அவரவரே உடுக்கக் கற்றுக்கொடுக்க வேண்டும்.
#உள்ளாடைகள் மூலம் மறைக்கும் உடற்பகுதிகளை பிறர் தொட்டு விளையாடுவதை அனுமதிக்கக் கூடாது. அவ்வாறு தொடர்ந்து தொட்டால், பெற்றோரிடம் பயமில்லாமல் சொல்ல கற்றுக் கொடுக்க வேண்டும்.
#பெற்றோர் இல்லாமல் வளரும் குழந்தைகளை பாதுகாவலர் / சமூக அக்கறை உள்ளவர் / நாம் கண்காணிக்க வேண்டும்.
## இதனையும் காண்க
* கத்தோலிக்கத் தேவாலயப் பாலியல் துன்புறுத்தல் வழக்குகள்

## மேற்கோள்கள்


## புற இணைப்புகள்
*சத்யமேவ ஜெயதே! என்ற காட்சி வானொலி நிகழ்ச்சி மூலம் மிக அதிக அளவில் இந்தியாவில் இதுபற்றிய விழிப்புணர்வு ஏற்படுத்தப்பட்டது.

பகுப்பு:பாலியல் குற்றங்கள்
பகுப்பு:பாலியல் வல்லுறவு
பகுப்பு:மாந்த பாலுணர்வியல்